pythainlp/thailaw-v1.0 huggingface dataset:
ประกาศกระทรวงสาธารณสุขเรื่อง

การขึ้นทะเบียน การออกใบสําคัญ และการต่ออายุใบสําคัญการขึ้นทะเบียนวัตถุอันตราย

ที่สํานักงาคณะกรรมการอาหารและยารับผิดชอบ (ฉบับที่ 3)

พ.ศ. 2561

----------------------

          โดยที่เป็นการสมควรแก้ไขเพิ่มเติมประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุใบสําคัญการขึ้นทะเบียนวัตถุอันตรายที่สํานักงานคณะกรรมการ อาหารและยารับผิดชอบ พ.ศ. 2552 ลงวันที่ 26 มิถุนายน พ.ศ. 2552

          อาศัยอํานาจตามความในมาตรา 5 วรรคสาม มาตรา 20 (4) และมาตรา 37 แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตรายออกประกาศไว้ ดังต่อไปนี้


ข้อ ๑ ให้เพิ่มความต่อไปนี้เป็นข้อ 5/1 แห่งประกาศกระทรวงสาธารณสุข เรื่อง การขึ้น ทะเบียน การออกใบสําคัญ และการต่ออายุใบสําคัญการขึ้นทะเบียนวัตถุอันตรายที่สํานักงาน คณะกรรมการอาหารและยารับผิดชอบ พ.ศ. 2552 ลงวันที่ 26 มิถุนายน พ.ศ. 2552

          “ข้อ 5/1 กรณีการผลิตหรือการนําเข้าตัวอย่างวัตถุอันตรายตามข้อ 5 ที่มีปริมาณ ไม่เกิน 5 กิโลกรัม หรือ 5 ลิตร ซึ่งมิใช่วัตถุดิบเทคนิคอลเกรดและวัตถุดิบกึ่งสําเร็จรูปที่ใช้ ในบ้านเรือนหรือทางสาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลง และสัตว์อื่นหรือสัตว์แทะ ให้ผู้ผลิตหรือผู้นําเข้าซึ่งตัวอย่างวัตถุอันตรายมีหนังสือรับรองตนเอง ตามแบบ วอ. สธ. 15 ท้ายประกาศนี้แทน โดยสามารถมีหนังสือรับรองตนเองนี้ในการผลิตหรือ นําเข้าตัวอย่างวัตถุอันตรายที่จะขอขึ้นทะเบียนนั้นได้เพียงครั้งเดียวเท่านั้น

          หนังสือรับรองตามวรรคหนึ่ง สําหรับการผลิตตัวอย่างวัตถุอันตรายให้ยื่นที่สํานักงาน คณะกรรมการอาหารและยาก่อนวันผลิต สําหรับการนําเข้าตัวอย่างวัตถุอันตรายให้ยื่นที่ด่านอาหารและยา ที่นําเข้า ก่อนน่าออกจากด่านศุลกากร

          หนังสือรับรองตามวรรคหนึ่ง อาจแจ้งผ่านระบบเครือข่ายคอมพิวเตอร์ของสํานักงาน คณะกรรมการอาหารและยาก่อนการผลิตหรือนําเข้า 

          ให้นําความในข้อ 6 มาบังคับใช้กับตัวอย่างวัตถุอันตรายตามวรรคหนึ่งโดยอนุโลม 


ข้อ ๒ ประกาศให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 29 มีนาคม พ.ศ. 2561

 

ปิยะสกล สกลสัตยาทร

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ยกเว้นการปฏิบัติตามพระราชบัญญัติวัตถุอันตราย พ.ศ. 2535

ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538

---------------------

          อาศัยอํานาจตามความในมาตรา 5 วรรคสาม มาตรา 7 (2) มาตรา 20 (4) และมาตรา 44 แห่งพระราชบัญญัติวัตถุอันตราย พ.ศ. 2535 รัฐมนตรีว่าการ กระทรวงสาธารณสุข โดยความเห็นของคณะกรรมการวัตถุอันตรายออกประกาศไว้ ดังต่อไปนี้


ข้อ ๑ วัตถุอันตรายตามประกาศนี้ หมายความว่า วัตถุอันตรายที่สํานักงาน คณะกรรมการอาหารและยาเป็นผู้มีอํานาจหน้าที่รับผิดชอบ ตามประกาศกระทรวง อุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุ อันตราย พ.ศ. 2535


ข้อ ๒ วัตถุอันตรายตามข้อ 1 รายใดที่มีกฎหมายใดควบคุมในเรื่องใด หรือส่วนใดอยู่แล้ว ให้ได้รับการยกเว้นไม่ต้องปฏิบัติตามพระราชบัญญัตินี้ในเรื่องนั้น หรือส่วนนั้น แล้วแต่กรณี


ข้อ ๓ ผู้มีไว้ในครอบครองวัตถุอันตรายเพื่อการใช้สอยส่วนบุคคล หรือผู้ มีไว้ในครอบครองวัตถุอันตรายที่เป็นผลิตภัณฑ์สําเร็จรูป นอกจากเพื่อใช้รับจ้างไม่ ต้องแจ้งการดําเนินการ และการขออนุญาตตามพระราชบัญญัตินี้


ข้อ ๔ วัตถุอันตรายของหน่วยงานดังต่อไปนี้ ให้ได้รับการยกเว้นไม่ต้อง ปฏิบัติตามมาตรา 22 วรรคหนึ่ง วรรคสอง มาตรา 23 วรรคหนึ่ง หรือมาตรา 36 วรรคสอง แห่งพระราชบัญญัติวัตถุอันตราย พ.ศ. 2535

          (1) กระทรวง ทบวง กรม ราชการส่วนท้องถิ่น รัฐวิสาหกิจ องค์การ ของรัฐ สภากาชาดไทย

          (2) คณะกรรมการกาชาดระหว่างประเทศ

          (3) องค์การระหว่างประเทศตามกฎหมายว่าด้วยการคุ้มครองการดําเนินงานของสหประชาชาติและทบวงการชํานัญพิเศษในประเทศไทย


ข้อ ๕ ให้ผู้รับใบสําคัญการขึ้นทะเบียน หรือใบอนุญาตตามกฎหมายว่าด้วย วัตถุมีพิษได้รับยกเว้นไม่ต้องยื่นใบแจ้งการดําเนินการเกี่ยวกับวัตถุอันตราย คําขอ ใบอนุญาต และใบสําคัญการขึ้นทะเบียนวัตถุอันตราย ตามกฎหมายว่าด้วยวัตถุ อันตรายแล้วแต่กรณี

          การจะได้รับยกเว้นตามวรรคหนึ่ง บุคคลดังกล่าวจะต้องได้ปฏิบัติตามหลักเกณฑ์ ทุกประการที่กําหนดไว้ในใบสําคัญการขึ้นทะเบียนที่ออกตามกฎหมายว่าด้วยวัตถุ มีพิษจนกว่าจะถึงวันที่สํานักงานคณะกรรมการอาหารและยาประกาศกําหนด ประกาศของสํานักงานคณะกรรมการอาหารและยาดังกล่าวจะกําหนดให้ใช้บังคับใน แต่ละเรื่องให้แตกต่างกันก็ได้ แต่ต้องไม่เกินกําหนดอายุใบสําคัญการขึ้นทะเบียนที่มี อยู่ตามกฎหมายว่าด้วยวัตถุมีพิษ แต่ถ้ากําหนดอายุใบสําคัญการขึ้นทะเบียนเดิมมี อายุน้อยกว่า 1 ปี ให้ยึดกําหนดเวลายกเว้นออกไปได้ถึง 1 ปีนับแต่วันถัดจากวัน ออกประกาศนี้

          ในกรณีตามวรรคหนึ่งให้พนักงานเจ้าหน้าที่ดําเนินการต่อไปนี้

          (1) กรณีวัตถุอันตรายชนิดที่ 2 ออกใบรับแจ้งให้ตามพระราชบัญญัติ วัตถุอันตราย พ.ศ. 2535

          (2) กรณีวัตถุอันตรายชนิดที่ ด ให้ออกใบอนุญาตตามพระราชบัญญัติวัตถุอันตราย พ.ศ. 2535 โดยสอดคล้องกับใบอนุญาตเดิม ทั้งนี้ ตามอายุ ใบอนุญาตที่เหลืออยู่


ข้อ ๖ ให้ผู้ยื่นขออนุญาตผลิตวัตถุมีพิษที่ได้รับแจ้งแบบแปลนหรือให้แก้ไข แบบแปลนโดยไม่ทักท้วงในส่วนใดก่อนวันที่กฎกระทรวงออกตามความในพระราชบัญญัติวัตถุอันตราย พ.ศ. 2535 ใช้บังคับ ได้รับยกเว้นไม่ต้องปฏิบัติตามกฎกระทรวง ออกตามความในพระราชบัญญัติวัตถุอันตราย พ.ศ. 2535 ในส่วนที่เกี่ยวกับ แบบแปลนที่ได้อนุมัติหรือในส่วนที่มิได้ทักท้วงให้แก้ไขแล้วแต่กรณี ในการพิจารณา ออกใบอนุญาตผลิตวัตถุอันตราย เว้นแต่เป็นการแจ้งโดยผิดหลักเกณฑ์ที่ออก โดยกฎหมายวัตถุมีพิษ


ข้อ ๗ ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษา


ผู้มีอํานาจลงนาม - ประกาศ ณ วันที่ 30 พฤษภาคม พ.ศ. 2538

 

อาทิตย์ อุไรรัตน์

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ยกเว้นการปฏิบัติตามพระราชบัญญัติวัตถุอันตราย

พ.ศ. 2535 ที่สํานักงานคณะกรรมการอาหารและยา

มีอํานาจหน้าที่รับผิดชอบ (ฉบับที่ 3)

พ.ศ. 2542

---------------------------

          อาศัยอ่านาจตามความในมาตรา 5 วรรคสาม มาตรา 7 (2) มาตรา 20 (4) และมาตรา 36 วรรคสอง แห่งพระราชบัญญัติวัตถุอันตราย พ.ศ. 2535 รัฐมนตรี ว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ดังต่อไปนี้


ข้อ ๑ วัตถุอันตรายตามประกาศนี้ หมายความว่า วัตถุอันตรายที่สํานักงาน คณะกรรมการอาหารและยา เป็นผู้มีอํานาจหน้าที่รับผิดชอบ ตามประกาศกระทรวง อุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๒ ให้ยกเว้นการขึ้นทะเบียนผลิตภัณฑ์ที่ใช้ในบ้านเรือนหรือทางสาธารณสุข ที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่น ที่ประกอบด้วยวัตถุอันตราย 1 รายการ


ข้อ ๓ ผลิตภัณฑ์ตามข้อ 2 ต้องนําเข้ามาเพื่อใช้ประโยชน์ในกระบวนการ ผลิตของตนเอง และเป็นวัตถุอันตรายที่สํานักงานคณะกรรมการอาหารและยาเคยรับ ขึ้นทะเบียนไว้แล้ว 

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 10 ตุลาคม พ.ศ. 2542

 

กร ทัพพะรังสี

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ยกเว้นการปฏิบัติตามพระราชบัญญัติวัตถุอันตราย

พ.ศ. 2535 ที่สํานักงานคณะกรรมการอาหารและยา

มีอํานาจหน้าที่รับผิดชอบ (ฉบับที่ 2) พ.ศ. 2542

-------------------

          อาศัยอํานาจตามความในมาตรา 5 วรรคสาม มาตรา 7 (2) และ มาตรา 44 (1) แห่งพระราชบัญญัติวัตถุอันตราย พ.ศ. 2535 รัฐมนตรีว่าการ กระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ ดังต่อไปนี้


ข้อ ๑ วัตถุอันตรายตามประกาศนี้ หมายความว่า วัตถุอันตรายที่สํานักงาน คณะกรรมการอาหารและยา เป็นผู้มีอํานาจหน้าที่รับผิดชอบ ตามประกาศกระทรวง อุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๒ วัตถุอันตรายที่ผลิตเพื่อการส่งออก ให้ได้รับการยกเว้นไม่ต้องส่ง ตัวอย่างฉลาก ประกอบคําขอขึ้นทะเบียนวัตถุอันตราย สําหรับผลิตภัณฑ์นั้นๆ

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 10 ตุลาคม พ.ศ. 2542

 

กร ทัพพะรังสี

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ยกเว้นการปฏิบัติตามพระราชบัญญัติวัตถุอันตราย พ.ศ. 2535

ที่สํานักงานคณะกรรมการอาหารและยามีอํานาจหน้าที่รับผิดชอบ

(ฉบับที่ 4) พ.ศ. 2545

-----------------------------

อาศัยอํานาจตามความในมาตรา 5 วรรคสาม มาตรา 20 (1) และมาตรา 44 (1) แห่งพระราชบัญญัติวัตถุอันตราย พ.ศ. 2535 รัฐมนตรีว่าการกระทรวง สาธารณสุข โดยความเห็นของคณะกรรมการวัตถุอันตราย ออกประกาศไว้ ดังต่อไปนี้

ข้อ 1 วัตถุอันตราย SURFACTANTS ตามประกาศนี้ หมายความว่า วัตถุอันตรายที่สํานักงานคณะกรรมการอาหารและยา เป็นผู้มีอํานาจหน้าที่รับผิดชอบ ตามประกาศกระทรวงอุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535 

ข้อ 2 ให้สถานที่ผลิตผลิตภัณฑ์ฆ่าเชื้อโรค ทําความสะอาดพื้น ฝาผนัง เครื่องสุขภัณฑ์และวัสดุต่างๆ ที่ประกอบด้วยสารกลุ่ม ANIONIC SURFACTANTS และ/หรือ NONIONIC SURFACTANTS ที่สํานักงานคณะกรรมการอาหารและยา ได้รับขึ้นทะเบียนไว้แล้ว และเป็นสถานที่ผลิตที่ไม่เข้าข่ายโรงงานตามพระราชบัญญัติ โรงงาน พ.ศ. 2535 ได้รับยกเว้นไม่ต้องปฏิบัติตามข้อ 6 ของกฎกระทรวง (พ.ศ. 2537) ออกตามความในพระราชบัญญัติวัตถุอันตราย พ.ศ. 2535

การผลิตตามข้อนี้ ไม่รวมถึงการนํา CHLORHEXIDINE SALTS CHLORINE AND CHLORINE RELEASING SUBSTANCES, PHENOLS AND PHENOLIC COMPOUNDS กรดแก่ ด่างแก่ และตัวทําละลายอินทรีย์ มาใช้ใน กระบวนการผลิต

ข้อ 3 ให้สถานที่ผลิตตามข้อ 2 ได้รับการยกเว้นไม่อยู่ภายใต้บังคับใน ข้อ 5 (2) ของกฎกระทรวง (พ.ศ. 2537) ออกตามความในพระราชบัญญัติ วัตถุอันตราย พ.ศ. 2535 โดยให้ตั้งในเขตบ้านจัดสรรหรือที่ดินจัดสรรเพื่อการ พักอาศัย ตึกแถว หรือบ้านแถวได้ แต่ทั้งนี้ต้องไม่เป็นตึกแถว หรือบ้านแถวเพื่อการ พักอาศัย

ข้อ 4 ผู้ผลิตวัตถุอันตรายที่ได้รับการยกเว้นตามข้อ 3 ต้องปฏิบัติโดย จัดให้มี

(1) บริเวณผลิต บรรจุ เก็บรักษาวัตถุอันตราย เป็นสัดส่วนเพียงพอ แยกออกจากบริเวณที่พักอาศัยและการประกอบอาหาร

(2) ระบบป้องกันกําจัดกลิ่น ของเสียจากการผลิตวัตถุอันตราย ที่ดีและเหมาะสม ไม่ก่อให้เกิดเสียงดังหรือเหตุรําคาญ

ข้อ 5 การยกเว้นตามประกาศฉบับนี้ ไม่รวม SURFACTANTS ที่สํานักงานคณะกรรมการอาหารและยาจะประกาศต่อไป

ทั้งนี้ ให้มีผลใช้บังคับ ตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 3 กุมภาพันธ์ พ.ศ. 2545

สุดารัตน์ เกยุราพันธุ์

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ฉลากของวัตถุอันตรายที่สํานักงานคณะกรรมการอาหารและยารับผิดชอบ

(ฉบับที่ 2) พ.ศ. 2565

-----------------------------------

          อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 และมาตรา 20 (1) และมาตรา 44 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไข เพิ่มเติมโดยพระราชบัญญัติวัตถุอันตราย (ฉบับที่ 4) พ.ศ. 2562 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ ดังต่อไปนี้


ข้อ ๑ ให้ยกเลิกความใน (9) ของข้อ 5 แห่งประกาศกระทรวงสาธารณสุข ของวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2558 ลงวันที่ 28 สิงหาคม พ.ศ. 2558 และให้ใช้ความต่อไปนี้แทน

          “(9) ในกรณีที่ภาชนะบรรจุวัตถุอันตรายมีขนาดเล็กมากจนไม่อาจแสดงข้อความได้ทั้งหมด ฉลากที่จะปิดบนภาชนะดังกล่าวอย่างน้อยจะต้องแสดงข้อความในข้อ 4 (1) (3) รูปสัญลักษณ์แสดง ความเป็นอันตราย (hazard pictograms) และคําสัญญาณ (Signal words) ส่วนข้อความอื่น ๆ ให้แสดงในฉลากหีบห่อบรรจุหรือใบแทรกได้”


ข้อ ๒ ให้ผู้ผลิตและผู้นําเข้าวัตถุอันตรายที่ได้แจ้งข้อเท็จจริงวัตถุอันตรายชนิดที่ 1 หรือ ขึ้นทะเบียนวัตถุอันตรายก่อนวันที่ประกาศฉบับนี้จะมีผลใช้บังคับ ใช้ฉลากเดิมได้ไม่เกินหนึ่งปีนับแต่วันที่ ประกาศฉบับนี้มีผลใช้บังคับ


ข้อ ๓ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 9 กุมภาพันธ์ พ.ศ. 2565

 

สาธิต ปิตุเตชะ

รัฐมนตรีช่วยว่าการกระทรวงสาธารณสุข ปฏิบัติราชการแทน

รัฐมนตรีว่าการกระทรวงสาธารณสุข
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีเงินได้นิติบุคคลตามประมวลรัษฎากร

(ฉบับที่ 2)

-----------------------------------

เพื่อเป็นการบรรเทาภาระแก่บริษัทหรือห้างหุ้นส่วนนิติบุคคล ซึ่งได้รับผลกระทบจากสภาวะการระบาดของโรคติดเชื้อไวรัสโคโรนา 2019 (COVID-19) ที่ส่งผลต่อสภาวะเศรษฐกิจของประเทศไทยรัฐมนตรีว่าการกระทรวงการคลังพิจารณาแล้ว จึงอาศัยอํานาจตามมาตรา 3 อัฏฐ วรรคสองแห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษี และการยื่นรายงานตามประมวลรัษฎากร ให้แก่บริษัทหรือห้างหุ้นส่วนนิติบุคคล ดังต่อไปนี้

1. ให้ขยายกําหนดเวลาการยื่นรายการและชําระภาษี และการยื่นรายงาน ตามมาตรา 68 มาตรา 69 และมาตรา 71 ตรี วรรคหนึ่ง แห่งประมวลรัษฎากร และประกาศกระทรวงการคลังเรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. 2562 แล้วแต่กรณี สําหรับกรณีที่จะต้องยื่นรายการและชําระภาษีและยื่นรายงานภายในเดือนเมษายน พ.ศ. 2563 เดือนพฤษภาคม พ.ศ. 2563 เดือนมิถุนายน พ.ศ. 2563 เดือนกรกฎาคม พ.ศ. 2563 และเดือนสิงหาคม พ.ศ. 2563 ออกไปเป็นภายในวันที่ 31 สิงหาคม พ.ศ. 2563

กรณีบริษัทหรือห้างหุ้นส่วนนิติบุคคลที่มีวันครบกําหนดเวลาการยื่นรายการและชําระภาษีตามมาตรา 68 และมาตรา 69 แห่งประมวลรัษฎากร ตรงกับวันที่ 24 สิงหาคม พ.ศ. 2563 ถึงวันที่ 31 สิงหาคม พ.ศ. 2563 ให้ยังคงได้รับสิทธิขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ออกไปอีก 8 วัน ตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. 2562

2. ให้ขยายกําหนดเวลาการยื่นรายการและชําระภาษี ตามมาตรา 67 ทวิ แห่งประมวลรัษฎากร และประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. 2562 แล้วแต่กรณี สําหรับกรณีที่จะต้องยื่นรายการและชําระภาษีภายในเดือนเมษายน พ.ศ. 2563 เดือนพฤษภาคม พ.ศ. 2563 เดือนมิถุนายน พ.ศ. 2563 เดือนกรกฎาคม พ.ศ. 2563 เดือนสิงหาคม พ.ศ. 2563 และเดือนกันยายน พ.ศ. 2563 ออกไปเป็นภายในวันที่ 30 กันยายน พ.ศ. 2563

กรณีบริษัทหรือห้างหุ้นส่วนนิติบุคคลที่มีวันครบกําหนดเวลาการยื่นรายการและชําระภาษีตามมาตรา 67 ทวิ แห่งประมวลรัษฎากร ตรงกับวันที่ 23 กันยายน พ.ศ. 2563 ถึงวันที่ 30 กันยายน พ.ศ. 2563 ให้ยังคงได้รับสิทธิขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ออกไปอีก 8 วัน ตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. 2562

3. บริษัทหรือห้างหุ้นส่วนนิติบุคคลตามประกาศนี้ ไม่รวมถึงบริษัทที่มีหลักทรัพย์จดทะเบียนในตลาดหลักทรัพย์แห่งประเทศไทยตามกฎหมายว่าด้วยหลักทรัพย์และตลาดหลักทรัพย์ก่อนหรือในวันสุดท้ายแห่งกําหนดเวลาการยื่นรายการและชําระภาษี ตามมาตรา 67 ทวิ มาตรา 68 และมาตรา 69 แห่งประมวลรัษฎากร

4. แบบแสดงรายการภาษีหรือแบบรายงานที่ผู้มีหน้าที่เสียภาษีได้รับการขยายกําหนดเวลามีดังนี้

 4.1 ภาษีเงินได้นิติบุคคล ตามแบบ ภ.ง.ด.50 ภ.ง.ด.51 และ ภ.ง.ด.55

 4.2 แบบรายงานประจําปีสําหรับบริษัทหรือห้างหุ้นส่วนนิติบุคคลที่มีความสัมพันธ์กันตามมาตรา 71 ทวิ แห่งประมวลรัษฎากร (Disclosure Form)

ประกาศ ณ วันที่ 31 มีนาคม พ.ศ. 2563

อุตตม สาวนายน

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีเงินได้นิติบุคคลตามประมวลรัษฎากร

(ฉบับที่ 3)

------------------------------

เพื่อเป็นการบรรเทาภาระแก่บริษัทหรือห้างหุ้นส่วนนิติบุคคล ซึ่งได้รับผลกระทบจากการแพร่ระบาดของโรคติดเชื้อไวรัสโคโรนา 2019 ที่ส่งผลต่อสภาวะเศรษฐกิจของประเทศไทยรัฐมนตรีว่าการกระทรวงการคลังพิจารณาแล้ว จึงอาศัยอํานาจตามมาตรา 3 อัฏฐ วรรคสองแห่งประมวลรัษฎากร ขยายกําหนดเวลาการยื่นรายการและชําระภาษี และการยื่นรายงานตามประมวลรัษฎากร ผ่านระบบเครือข่ายอินเทอร์เน็ต ให้แก่บริษัทหรือห้างหุ้นส่วนนิติบุคคลดังต่อไปนี้

ข้อ 1 ให้ขยายกําหนดเวลาการยื่นรายการและชําระภาษี และการยื่นรายงาน ตามมาตรา 68 มาตรา 69 และมาตรา 71 ตรี วรรคหนึ่ง แห่งประมวลรัษฎากร สําหรับกรณีที่จะต้องยื่นรายการและชําระภาษี และยื่นรายงานผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ภายในเดือนพฤษภาคม พ.ศ. 2564 และเดือนมิถุนายน พ.ศ. 2564 ออกไปเป็นภายในวันที่ 30 มิถุนายน พ.ศ. 2564

ข้อ 2 บริษัทหรือห้างหุ้นส่วนนิติบุคคลตามประกาศนี้ ไม่รวมถึงบริษัทที่มีหลักทรัพย์จดทะเบียนในตลาดหลักทรัพย์แห่งประเทศไทยตามกฎหมายว่าด้วยหลักทรัพย์และตลาดหลักทรัพย์ก่อนหรือในวันสุดท้ายแห่งกําหนดเวลาการยื่นรายการและชําระภาษี ตามมาตรา 68 และมาตรา 69 แห่งประมวลรัษฎากร

ข้อ 3 แบบแสดงรายการภาษีหรือแบบรายงานที่ผู้มีหน้าที่เสียภาษีได้รับการขยายกําหนดเวลามีดังนี้

(1) ภาษีเงินได้นิติบุคคล ตามแบบ ภ.ง.ด.50 และ ภ.ง.ด.55 และบัญชีงบดุล บัญชีทําการและบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา 3 สัตตแห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี

(2) แบบรายงานประจําปีสําหรับบริษัทหรือห้างหุ้นส่วนนิติบุคคลที่มีความสัมพันธ์กันตามมาตรา 71 ทวิ แห่งประมวลรัษฎากร (Disclosure Form)

ประกาศ ณ วันที่ 30 เมษายน พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีเงินได้นิติบุคคลตามประมวลรัษฎากร

(ฉบับที่ 4)

-----------------------------------

เพื่อเป็นการบรรเทาภาระแก่บริษัทหรือห้างหุ้นส่วนนิติบุคคล ซึ่งได้รับผลกระทบจากการแพร่ระบาดของโรคติดเชื้อไวรัสโคโรนา 2019 ที่ส่งผลต่อสภาวะเศรษฐกิจของประเทศไทยรัฐมนตรีว่าการกระทรวงการคลังพิจารณาแล้ว จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นรายการและชําระภาษี และการยื่นรายงานตามประมวลรัษฎากร ผ่านระบบเครือข่ายอินเทอร์เน็ต ให้แก่บริษัทหรือห้างหุ้นส่วนนิติบุคคล ดังต่อไปนี้

ข้อ 1 ให้ขยายกําหนดเวลาการยื่นรายการและชําระภาษี และการยื่นรายงาน ตามมาตรา 68 มาตรา 69 และมาตรา 71 ตรี วรรคหนึ่ง แห่งประมวลรัษฎากร สําหรับกรณีที่จะต้องยื่นรายการและชําระภาษี และยื่นรายงานผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ภายในเดือนพฤษภาคม พ.ศ. 2564 และภายในเดือนมิถุนายน พ.ศ. 2564 ออกไปเป็นภายในวันที่ 30 มิถุนายน พ.ศ. 2564

ข้อ 2 บริษัทหรือห้างหุ้นส่วนนิติบุคคลตามประกาศนี้ หมายถึงบริษัทที่มีหลักทรัพย์จดทะเบียนในตลาดหลักทรัพย์แห่งประเทศไทยตามกฎหมายว่าด้วยหลักทรัพย์และตลาดหลักทรัพย์ก่อนหรือในวันสุดท้ายแห่งกําหนดเวลาการยื่นรายการและชําระภาษี ตามมาตรา 68 และมาตรา 69 แห่งประมวลรัษฎากร ซึ่งต้องเลื่อนการประชุมสามัญประจําปีเพื่ออนุมัติงบดุลและบัญชีกําไรขาดทุนที่ได้กําหนดการจัดประชุมไว้ในระหว่างวันที่ 26 เมษายน พ.ศ. 2564 ถึงวันที่ 30 เมษายน พ.ศ. 2564 ออกไปอีกไม่เกิน 1 เดือนนับจากที่กํา หนดไว้เดิม เนื่องจากการประกาศมาตรการควบคุมการจัดกิจกรรมที่มีความเสี่ยงต่อการแพร่ระบาดของโรคติดเชื้อไวรัสโคโรนา 2019

ข้อ 3 ให้บริษัทหรือห้างหุ้นส่วนนิติบุคคลตามข้อ 2 แจ้งกําหนดการประชุมสามัญประจําปีที่ได้กําหนดไว้เดิม และกําหนดการจัดประชุมครั้งใหม่ต่ออธิบดีกรมสรรพากร ทางเว็บไซต์ (Web Site) ของกรมสรรพากร http://www.rd.go.th ภายในวันที่ 31 พฤษภาคม พ.ศ. 2564

ข้อ 4 แบบแสดงรายการภาษีหรือแบบรายงานที่ผู้มีหน้าที่เสียภาษีได้รับการขยายกําหนดเวลามีดังนี้

(1) ภาษีเงินได้นิติบุคคล ตามแบบ ภ.ง.ด.50 และบัญชีงบดุล บัญชีทําการ และบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา 3 สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี

(2) แบบรายงานประจําปีสําหรับบริษัทหรือห้างหุ้นส่วนนิติบุคคลที่มีความสัมพันธ์กันตามมาตรา 71 ทวิ แห่งประมวลรัษฎากร (Disclosure Form)

ประกาศ ณ วันที่ 30 เมษายน พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีเงินได้นิติบุคคลตามประมวลรัษฎากร

(ฉบับที่ 5)

----------------------------------------

โดยที่คณะรัฐมนตรีได้มีมติเมื่อวันที่ 3 สิงหาคม 2564 เห็นชอบมาตรการบรรเทาผลกระทบของประชาชนในการติดต่อราชการเพื่อขออนุญาตกับหน่วยงานของรัฐจากสถานการณ์การแพร่ระบาดของโรคติดเชื้อไวรัสโคโรนา 2019 โดยให้หน่วยงานของรัฐที่มีอํานาจหน้าที่ในการรับชําระภาษีหรือเงินอื่นใดที่บุคคลต้องชําระ พิจารณาขยายระยะเวลาการชําระภาษีหรือเงินอื่นใดเพื่อบรรเทาความเดือดร้อนที่ได้รับผลกระทบทางเศรษฐกิจ รัฐมนตรีว่าการกระทรวงการคลัง จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นรายการและชําระภาษีและการยื่นรายงานตามประมวลรัษฎากร เฉพาะกรณีการยื่นผ่านระบบเครือข่ายอินเทอร์เน็ตให้แก่บริษัทหรือห้างหุ้นส่วนนิติบุคคล ดังต่อไปนี้

ข้อ 1 ให้ขยายกําหนดเวลาการยื่นรายการและชําระภาษี และการยื่นรายงาน ตามมาตรา 67 มาตรา 67 ทวิ มาตรา 68 มาตรา 69 และมาตรา 71 ตรี วรรคหนึ่ง แห่งประมวลรัษฎากรสําหรับกรณีที่จะต้องยื่นรายการและชําระภาษี และยื่นรายงาน ผ่านระบบเครือข่ายอินเทอร์เน็ตตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ภายในวันที่ 3 สิงหาคม พ.ศ. 2564 ถึงวันที่ 22 กันยายน พ.ศ. 2564 ออกไปเป็นภายในวันที่ 23 กันยายน พ.ศ. 2564

ข้อ 2 แบบแสดงรายการภาษีหรือแบบรายงานที่ผู้มีหน้าที่เสียภาษีได้รับการขยายกําหนดเวลามีดังนี้

(1) ภาษีเงินได้นิติบุคคล ตามแบบ ภ.ง.ด.50 ภ.ง.ด.51 ภ.ง.ด.52 ภ.ง.ด.55 และบัญชีงบดุลบัญชีทําการ และบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา 3 สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี

(2) แบบรายงานประจําปีสําหรับบริษัทหรือห้างหุ้นส่วนนิติบุคคลที่มีความสัมพันธ์กันตามมาตรา 71 ทวิ แห่งประมวลรัษฎากร (Disclosure Form)

ประกาศ ณ วันที่ 23 สิงหาคม พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกรมสรรพากร

เกี่ยวกับภาษีเงินได้

เรื่อง กําหนดกองทุนสวัสดิการภายในส่วนราชการที่จัดตั้งขึ้น

ตามระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการ

ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร

(ฉบับที่ 424) พ.ศ. 2547 และประกาศอธิบดีกรมสรรพากรเกี่ยวกับภาษีเงินได้ (ฉบับที่ 134)

เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้

สําหรับการบริจาคให้แก่กองทุนสวัสดิการภายในส่วนราชการ

ลงวันที่ 23 พฤศจิกายน พ.ศ. 2547

---------------------------------------------

           อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 424) พ.ศ. 2547 และข้อ 4 ของประกาศอธิบดีกรมสรรพากรเกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547 อธิบดีกรมสรรพากรจึงประกาศ ดังต่อไปนี้


ข้อ ๑ กําหนดให้กองทุนสวัสดิการภายในส่วนราชการที่จัดตั้งขึ้น ตามระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการดังต่อไปนี้ เป็นกองทุนสวัสดิการภายในส่วนราชการที่ผู้บริจาคมีสิทธิได้รับยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร(ฉบับที่ 424) พ.ศ. 2547 และข้อ 4 ของประกาศอธิบดีกรมสรรพากรเกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547

           “(1) กองทุนสวัสดิการสํานักเลขาธิการคณะรัฐมนตรี

           (2) กองทุนสวัสดิการกรมชลประทาน

           (3) กองทุนสวัสดิการสํานักงานปลัดกระทรวงการคลัง

           (4) กองทุนสวัสดิการกรมเจรจาการค้าระหว่างประเทศ

           (5) กองทุนสวัสดิการกรมการพัฒนาชุมชน”


ข้อ ๒ ประกาศนี้ให้ใช้บังคับสําหรับการบริจาคให้แก่กองทุนสวัสดิการภายในส่วนราชการที่ได้รับการประกาศตามประกาศนี้ ตั้งแต่วันที่ 12 ตุลาคม พ.ศ. 2547 เป็นต้นไป


ผู้มีอํานาจลงนาม - ประกาศ ณ วันที่ 4 มกราคม พ.ศ. 2548

ศิโรตม์ สวัสดิ์พาณิชย์

อธิบดีกรมสรรพากร
ประกาศกรมสรรพากร

เกี่ยวกับภาษีเงินได้ (ฉบับที่ 2)

เรื่อง กําหนดกองทุนสวัสดิการภายในส่วนราชการที่จัดตั้งขึ้น

ตามระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการ

ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร

(ฉบับที่ 424) พ.ศ. 2547 และประกาศอธิบดีกรมสรรพากรเกี่ยวกับภาษีเงินได้

(ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้

สําหรับการบริจาคให้แก่ กองทุนสวัสดิการภายในส่วนราชการ

ลงวันที่ 23 พฤศจิกายน พ.ศ. 2547

---------------------------------------------------

          อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 424) พ.ศ. 2547 และข้อ 4 ของประกาศอธิบดีกรมสรรพากรเกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้สําหรับการบริจาคให้แก่ กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547 อธิบดีกรมสรรพากรจึงประกาศ ดังต่อไปนี้


ข้อ ๑ ให้เพิ่มความต่อไปนี้เป็น (6) (7) (8) และ (9) ของข้อ 1 ของประกาศกรมสรรพากรเกี่ยวกับภาษีเงินได้ เรื่อง กําหนดกองทุนสวัสดิการภายในส่วนราชการที่จัดตั้งขึ้นตามระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 424) พ.ศ. 2547 และประกาศอธิบดีกรมสรรพากรเกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการและเงื่อนไขการยกเว้นภาษีเงินได้สําหรับการบริจาคให้แก่ กองทุนสวัสดิการภายในส่วนราชการลงวันที่ 23 พฤศจิกายน พ.ศ. 2547 ลงวันที่ 4 มกราคม พ.ศ. 2548

          “(6) กองทุนสวัสดิการกรมราชทัณฑ์

          (7) กองทุนสวัสดิการกรมทรัพย์สินทางปัญญา

          (8) กองทุนสวัสดิการภายในกรมสุขภาพจิต

          (9) กองทุนสวัสดิการมหาวิทยาลัยทักษิณ”


ข้อ ๒ ประกาศนี้ให้ใช้บังคับสําหรับการบริจาคให้แก่ กองทุนสวัสดิการภายในส่วนราชการที่ได้รับการประกาศตามประกาศนี้ ตั้งแต่วันที่ 12 ตุลาคม พ.ศ. 2547 เป็นต้นไป


ผู้มีอํานาจลงนาม - ประกาศ ณ วันที่ 8 กุมภาพันธ์ พ.ศ. 2548

ศิโรตม์ สวัสดิ์พาณิชย์

อธิบดีกรมสรรพากร